கேள்வி: ஒராங் செலாத்தார் மக்கள் - வாழ்வியல் பற்றி விளக்கவும்.
பதில்: ஒரு காலத்தில், செலாத்தார் மக்கள் நீண்ட படகுவீடுகளில் வாழ்ந்தனர். கடல், தீவுகள், கடற்கரைகள் மற்றும் ஆற்றுப் படுகைகளின் மேற்பரப்பில் நாடோடிகளாக வாழ்ந்த கடல்சார் தென்கிழக்காசியா மக்களில் ஒரு பகுதியாகவும் இருந்தனர். இருப்பினும், தற்போது இவர்கள் தீபகற்ப மலேசியாவின் நிலப்பரப்புகளில் வாழ்கின்றனர்; மற்றும் சொந்த கிராமப் பகுதிகளையும் கொண்டுள்ளனர். செலாத்தார் மக்கள் கடல் உணவு கிடைக்கும் பொருள்களை நம்பி இருக்கின்றனர். இந்தச் சூழ்நிலை அவர்களை அடிக்கடி இடம்பெயர்வுகளுக்குள் கொண்டு செல்கிறது. இருப்பினும், நாடு அளவில் ஏற்பட்டு வரும் சமூக-பொருளாதாரத மாற்றங்களினால், செலாத்தார் மக்களின் வாழ்க்கை முறையும் மாறி வருகின்றன. செலாத்தார் மக்கள் தற்போது ஜொகூர் மாநிலத்தின் தெற்கில் உள்ள கம்போங் பாக்கார் பத்து, ஜொகூர் பாரு மாவட்டம் போன்ற புதிய குடியிருப்புப் பகுதிகளில் வாழ்கின்றனர். இவர்கள் ஆன்மவாதத்தைக் கடைபிடிக்கின்றனர். ஆனாலும் அவர்களில் சிலர் இசுலாம் தழுவியுள்ளனர்.